สรรพากรติดใบแจ้งภาษีทักษิณ
สรรพากรตามรีดภาษีทักษิณ ติดหนังสือแจ้งไว้หน้าบ้านจันทร์ส่องหล้าวันนี้ เผยยังอุทธรณ์ได้ใน 30 วัน
28 มี.ค. 2560

สรรพากรตามรีดภาษีทักษิณ ติดหนังสือแจ้งไว้หน้าบ้านจันทร์ส่องหล้าวันนี้ เผยยังอุทธรณ์ได้ใน 30 วันแหล่งข่าวจากกรมสรรพากร เปิดเผยว่า วันที่ 28 มี.ค. เจ้าหน้าที่กรมสรรพากรจะนำหนังสือประเมินภาษีของนายทักษิณ ชินวัตร อดีตนายกรัฐมนตรี จากการซื้อขายหุ้นบริษัท ชินคอร์ปอเรชั่น (ชินคอร์ป) เมื่อปี 2549 จำนวนภาษีรวมเบี้ยปรับและเงินเพิ่มมูลค่า 1.7 หมื่นล้านบาท ไปติดที่หน้าบ้านจันทร์ส่องหล้าซึ่งเป็น ที่อยู่ของนายทักษิณที่แจ้งไว้ในระบบทะเบียนราษฎรของกระทรวงมหาดไทย หลังจากที่นายทักษิณไม่มาฟังการแจ้งประเมินภาษีตามที่กรมสรรพากรนัดไว้วันที่ 27 มี.ค. 2560 และไม่ได้ส่งผู้รับมอบอำนาจให้มาฟังแทนตามนัดด้วยทั้งนี้ การติดหนังสือประเมินภาษีนายทักษิณดังกล่าว เพื่อให้เป็นไปตามกฎหมายที่กรมสรรพากรต้องดำเนินการประเมินภาษีภายใน 10 ปี ซึ่งการประเมินภาษีนายทักษิณจะหมดอายุความในวันที่ 31 มี.ค. 2560 นี้แหล่งข่าวระบุว่า หากนายทักษิณไม่เห็นด้วยกับการประเมินภาษีของกรมสรรพากรดังกล่าว ก็สามารถทำเรื่องยื่นขออุทธรณ์ต่อคณะกรรมการพิจารณาอุทธรณ์ภายใน 30 วัน นับแต่วันได้รับหนังสือแจ้งการประเมินภาษีจากเจ้าพนักงานประเมิน นอกจากนี้หากไม่พอใจผลการประเมินดังกล่าว นายทักษิณยังสามารถอุทธรณ์ต่อศาลภาษีอากรภายใน 30 วัน นับแต่วันได้รับแจ้งคำวินิจฉัยอุทธรณ์จากคณะกรรมการพิจารณาอุทธรณ์อย่างไรก็ตาม หากนายทักษิณไม่ดำเนินการยื่นอุทธรณ์ตามที่กฎหมายกำหนด ทางกรมสรรพากรก็จะดำเนินการเก็บภาษีทันที หากผู้เสียภาษีไม่มาชำระ กรมสรรพากรก็จะใช้อำนาจเข้ายึดทรัพย์ เช่น เงินฝาก อสังหาริมทรัพย์ เป็นต้น เพื่อนำมาชำระค่าภาษีให้ครบต่อไปก่อนหน้านี้ เมื่อวันที่ 27 มี.ค. 2560 นายเรืองไกร ลีกิจวัฒนะ ตัวแทนทีมกฎหมายพรรคเพื่อไทย ได้เดินทางมากรมสรรพากรเพื่อยื่นหนังสือถึงกรมสรรพากร ขอให้พิจารณาทบทวนเพื่อยุติการตรวจสอบและการจะประเมินภาษีเงินได้บุคคลธรรมดาจากนายทักษิณ ชินวัตรวันเดียวกันนี้ นายสุรพงษ์ โตวิจักษณ์ชัยกุล อดีต รมว.ต่างประเทศ และทีมกฎหมายพรรคเพื่อไทย ได้เดินทางมายังกรมสรรพากร พร้อมกล่าวว่า ไม่ได้มาหารือเรื่องการประเมินภาษีการซื้อขายหุ้นชินของนายทักษิณ เพียงแต่นำข้อมูลเอกสารเกี่ยวกับที่มาของ รายได้ และการเสียภาษีของตนเองมาเพื่อชี้แจงต่อกรมสรรพากร หลังจากก่อนหน้านี้ถูกจัดให้อยู่ในกลุ่มนักการเมืองที่จะต้องถูกประเมินภาษีที่สำนักงานการตรวจเงินแผ่นดิน (สตง.) ขอให้กรมสรรพากรสอบ